b"\n_START_ARTICLE_\nKoka\n_START_SECTION_\nVrste in klasifikacija\n_START_PARAGRAPH_\nObstaja dvanajst vrst in podvrst. Dve podvrsti, Erythroxylum coca var. coca in E. coca var. ipadu, sta fenotipsko skoraj nelo\xc4\x8dljivi. Sorodni vrsti z visoko vsebnostjo kokaina imata dve podvrsti - E. novogranatense var. novogranatense in E. novogranatense var. truxillense, ki sta fenotipsko podobni, vendar morfolo\xc5\xa1ko razli\xc4\x8dna. Po starej\xc5\xa1i klasifikaciji kopenskih rastlin, imenovani po botaniku Cronquistu, so rastlino uvrstili v red Linales, sodobnej\xc5\xa1i sistemi pa jo uvr\xc5\xa1\xc4\x8dajo v red Malpighiales.\n_START_SECTION_\nGojenje\n_START_PARAGRAPH_\nKoko tradicionalno gojijo v ni\xc5\xbejih vi\xc5\xa1inah vzhodnih pobo\xc4\x8dij Andov ali na visokih planotah, odvisno od uspevajo\xc4\x8dih vrst. Od nekdaj so listi pomembno trgovsko blago med ni\xc5\xbeino, kjer rastlina uspeva, in vi\xc5\xa1jimi predeli, kjer jo \xc5\xa1iroko uporabljajo prebivalci Andov v Peruju, Kolumbiji, Ekvadorju, Venezueli in Boliviji._NEWLINE_Sve\xc5\xbei vzorci posu\xc5\xa1enih listov so nezviti, temno zeleni na zgornji in sivo-zeleni na spodnji povr\xc5\xa1ini. Imajo mo\xc4\x8dan vonj po \xc4\x8daju. Med \xc5\xbeve\xc4\x8denjem nastaja v ustih ob\xc4\x8dutek prijetne otrplosti, okus je prijetno jedek. Tradicionalno se \xc5\xbeve\xc4\x8dijo z apnom, da se pove\xc4\x8da spro\xc5\xa1\xc4\x8danje kokaina iz lista. Starej\xc5\xa1i vzorci imajo vonj po kafri in so rjavkaste barve ter nimajo jedkega okusa._NEWLINE_Seme se seje od decembra do januarja na majhen kos zemlji\xc5\xa1\xc4\x8da, ki je za\xc5\xa1\xc4\x8diten pred soncem. Ko mlade rastline dose\xc5\xbeejo vi\xc5\xa1ino 40\xe2\x80\x9360 cm, jih postavijo v kon\xc4\x8dne sadne luknje. \xc4\x8ce je zemlja ravna, jih posadijo v brazde v skrbno opleti zemlji. Rastline najbolje uspevajo v vro\xc4\x8dem, meglenem in vla\xc5\xbenem okolju, kot so jase. \xc5\xbdeleni listi rastejo tudi na bolj suhih pobo\xc4\x8djih. Liste nabirajo z rastlin razli\xc4\x8dnih starosti, in sicer od 1,5 do 40 let starih rastlin, \xc5\xbeanjejo pa se le sve\xc5\xbei izrastki. Listi so pripravljeni za trganje, ko niso ve\xc4\x8d upognjeni. Prva in obenem najbogatej\xc5\xa1a \xc5\xbeetev je v marcu po de\xc5\xbeevju, druga je konec junija in tretja je v oktobru ali novembru. Zelene listi se nato razprostrejo v tankih slojih na grobi volneni tkanini in posu\xc5\xa1ijo na soncu. Nato jih spravijo v vre\xc4\x8de, ki morajo ostati suhe, \xc4\x8de \xc5\xbeelijo ohraniti kakovost listov.\n_START_SECTION_\nFarmakolo\xc5\xa1ki vidiki\n_START_PARAGRAPH_\nFarmakolo\xc5\xa1ko aktivna sestavina koke je njen alkaloid kokain, ki je v rastlini v koli\xc4\x8dinah pribli\xc5\xbeno od 0,3 do 1,5\xc2\xa0%, v povpre\xc4\x8dju 0,8\xc2\xa0%  v sve\xc5\xbeih listih. Poleg kokaina vsebuje list koke tudi druge alkaloide, in sicer metilekgonin cinamat, benzoilekgonin, truksilin, hidroksitropakokain, tropakokain, ekgonin, kuskohigrin, dihidrokuskohigrin, nikotin in higrin. \xc4\x8ce se \xc5\xbeve\xc4\x8di, u\xc4\x8dinkuje kot blag stimulans ter zatre lakoto, \xc5\xbeejo, bole\xc4\x8dino in utrujenost._NEWLINE_Absorpcija kokaina iz listov je mnogo po\xc4\x8dasnej\xc5\xa1a in manj u\xc4\x8dinkovita kot absorbcija \xc4\x8diste oblike kokaina. Ne povzro\xc4\x8da evforije in psihoaktivnih u\xc4\x8dinkov, ki so povezani z zlorabo u\xc4\x8dinkovine. Nekateri zagovorniki trdijo, da sam kokain ni aktivna sestavina, \xc4\x8de se \xc5\xbeve\xc4\x8di neobdelan list koke ali se ga kuha kot poparek. Vendar so \xc5\xa1tudije pokazale, da so majhne, vendar merljive koli\xc4\x8dine kokaina prisotne v krvnem obtoku po u\xc5\xbeivanju \xc4\x8daja iz koke. Niso pa dokumentirali odvisnosti in drugih \xc5\xa1kodljivih u\xc4\x8dinkov zaradi u\xc5\xbeivanja listov v njihovi naravni obliki.\n_START_SECTION_\nZgodovina\n_START_PARAGRAPH_\nSledove kokaina so na\xc5\xa1li v mumijah izpred 3000 let. Obse\xc5\xbeen arheolo\xc5\xa1ki dokaz za \xc5\xbeve\xc4\x8denje listov koke izvira iz 6. stoletja. Doba starodavnega ljudstva Moche in kasnej\xc5\xa1a doba Inkov temelji na mumijah, ki so jih na\xc5\xa1li z zalogami listov koke, lon\xc4\x8devino z upodobljeno zna\xc4\x8dilno obrazno izboklino \xc4\x8dloveka, ki \xc5\xbeve\xc4\x8di koko, s spatulami, narejenih iz \xc5\xbelahtnih kovin, za ekstrakcijo alkalij ter okra\xc5\xa1ene vre\xc4\x8de za liste koke in apno, zlati prikazi koke v posebnih nasadih Inkov v mestu Cusco. Pred seznanitvijo Inkov je bilo \xc5\xbeve\xc4\x8denje koke omejeno na vzhodne Ande. Ko so menili, da ima rastlina bo\xc5\xbeji izvor, je njeno gojenje postalo predmet dr\xc5\xbeavnega monopola in uporaba omejena na plemstvo in nekatere priljubljene razrede (dvorni govorniki, kurirji, priljubljeni javni delavci, vojska) z odlo\xc4\x8dbo Topa Inke (1471-1493). Ko je inkovska dr\xc5\xbeava propadla, je u\xc4\x8dinkovina postala bolj \xc5\xa1iroko dostopna. Po kratkem premisleku je \xc5\xa1panski kralj, Filip II, izdal odlok, v katerem je u\xc4\x8dinkovino opredelil kot esencialno za ugodje andskih Indijancev, vendar je pritiskal na misijonarje, da prenehajo z njeno religiozno uporabo. \xc5\xa0panci so verjeli, da so u\xc4\x8dinkovito spodbudili uporabo koke pri veliki ve\xc4\x8dini populacije, z namenom pove\xc4\x8dati njihov delovni u\xc4\x8dinek in toleranco za stradanje, vendar ni povsem jasno, da je to bilo namerno na\xc4\x8drtovano._NEWLINE_U\xc4\x8dinkovina je bila Evropi prvi\xc4\x8d predstavljena v 16. stoletju, vendar ni postala popularna do sredine 19. stoletja, ko je Dr. Paolo Mantegazza izdal vplivno listino, v kateri je hvalil stimulantne u\xc4\x8dinke kokaina na poznavanje. To je vodilo do iznajdbe kokainskega vina in do prve proizvodnje \xc4\x8distega kokaina. Kokainsko vino (najbolj znana znamka je bila Vin Mariani oz. Marianovo vino) in drugi kokain vsebujo\xc4\x8di pripravki so bili \xc5\xa1iroko prodajani kot patentirana zdravila in krep\xc4\x8dila, ki imajo mnogo zdravstvenih prednosti. Originalna razli\xc4\x8dica Coca-Cole je bila tudi med njimi. Ti izdelki so postali ilegalni v ve\xc4\x8dini dr\xc5\xbeav izven Ju\xc5\xbene Amerike v za\xc4\x8detku 20. stoletja po tem, ko so spoznali, da kokain povzro\xc4\x8da odvisnost._NEWLINE_V dana\xc5\xa1njem \xc4\x8dasu (2007) vlade nekaterih ju\xc5\xbenoameri\xc5\xa1kih dr\xc5\xbeav, kot so Peru, Bolivija in Venezuela, \xc5\xa1\xc4\x8ditijo in se borijo za tradicionalno uporabo koke, prav tako kot za moderno uporabo listov in njegovih ekstraktov v gospodinjskih izdelkih, kot so \xc4\x8daji in zobne paste. (glej Industrijsko uporabo spodaj)\n_START_SECTION_\nTradicionalna uporaba\n_START_PARAGRAPH_\nGlavna tradicionalna uporaba koke je kot stimulans za premagovanje utrujenosti, lakote in \xc5\xbeeje. Menijo, da je izjemno u\xc4\x8dinkovita proti vi\xc5\xa1inski bolezni. Uporablja se tudi kot anestetik za laj\xc5\xa1anje bole\xc4\x8din pri glavobolu, revmatizmu, ranah in vnetjih, ipd. Pred pojavom mo\xc4\x8dnej\xc5\xa1ih anestetikov so jo uporabljali tudi pri zlomih kosti, porodu in med trepaniranjem lobanje. Ker kokain povzro\xc4\x8di konstrikcijo krvnih \xc5\xbeil, u\xc4\x8dinki kokaina slu\xc5\xbeijo tudi za zaustavljanje krvavitev, tako so semena koke uporabljali pri krvavitvah iz nosu. Kot o doma\xc4\x8di uporabi koke so poro\xc4\x8dali tudi o uporabi pri zdravljenju malarije, razjed, astme, za izbolj\xc5\xa1anje prebave, za za\xc5\xa1\xc4\x8dito pred \xc4\x8drevesno ohlapnostjo, kot afrodiziak, pripisovali pa so ji tudi koristnost za dolgo \xc5\xbeivljenje. Sodobne \xc5\xa1tudije zagovarjajo \xc5\xa1tevilne od teh medicinskih uporab._NEWLINE_Koka je bila v obdobju pred Inki vitalni del religiozne kozmologije andskih ljudi v Peruju, Boliviji, Ekvadorju, Kolumbiji, severni Argentini in \xc4\x8cilah. Listi koke imajo odlo\xc4\x8dilno vlogo v darovanju Rajski ptici (ozvezdje Apus), bogu sonca Inti, boginji zemlje Pachamama. Listi koke se pogosto tolma\xc4\x8dijo v obliki prerokovanja, analogno kot tolma\xc4\x8denje listov \xc4\x8dajevca v drugih kulturah. Eden od mnogih prepri\xc4\x8danj o koki je, da so rudarji iz mesta Cerro de Pasco prepri\xc4\x8dani, da lahko omeh\xc4\x8dajo rudne \xc5\xbeile, \xc4\x8de pre\xc5\xbeve\xc4\x8dijo koko in jo dajo na rudo._NEWLINE_Aktivnost \xc5\xbeve\xc4\x8denja koke se imenuje mambear, chacchar ali acullicar, izvirajo\xc4\x8d iz jezika quechua, v Boliviji pa picchar, ki je izpeljan iz jezika doma\xc4\x8de etni\xc4\x8dne andske skupine Aymara. Pogosto se uporablja tudi \xc5\xa1panski izraz masticar, in sicer poleg slengovskega izraza\xc2\xa0\xc2\xbbbolear\xc2\xab, ki je izpeljan iz besede\xc2\xa0\xc2\xbbbola\xc2\xab\xc2\xa0ali kepa koke na obrazu med \xc5\xbeve\xc4\x8denjem. Zna\xc4\x8dilna poraba koke je pribli\xc5\xbeno 56,7 g na dan, za sodobne metode pa menijo, da so nespremenjene od starih \xc4\x8dasov. Koka se hrani v tkani mo\xc5\xa1nji (chuspa ali huallqui). Nekaj listov se izbere za oblikovanje \xc4\x8dika (acullico), ki se zadr\xc5\xbei med usti in dlesni. Ob tem uporabniki obi\xc4\x8dajno lahko zaznajo \xc5\xa1ume\xc4\x8d in odrevenel ob\xc4\x8dutek v ustih. (Obi\xc4\x8dajni zobozdravstveni anestetik, Novocaine, ima podobne u\xc4\x8dinke.) \xc5\xbdve\xc4\x8denje listov koke je bolj obi\xc4\x8dajno v domorodnih skupnostih v podro\xc4\x8dju osrednjih Andov, zlasti v vi\xc5\xa1avjih Kolumbije, Ekvadorja, Bolivije in Peruja, kjer je gojenje in poraba koke del narodne kulture, podobno kot chicha (\xc5\xa1panski izraz za katerokoli vrsto fermentirane pija\xc4\x8de), kot vino v Franciji ali pivo v Nem\xc4\x8diji. Slu\xc5\xbei tudi kot mo\xc4\x8dan simbol doma\xc4\x8de kulturne in religiozne identitete med raznolikostjo domorodnih narodov po vsej Ju\xc5\xbeni Ameriki. Vre\xc4\x8de koke se prodajajo na lokalnih tr\xc5\xbenicah in pri uli\xc4\x8dnih prodajalcih. Komercialno proizvajani \xc4\x8daji koke so tudi dostopni v ve\xc4\x8dini trgovin in veleblagovnic._NEWLINE_Koka se \xc5\xa1e vedno \xc5\xbeve\xc4\x8di po tradicionalni poti, in sicer z majhno koli\xc4\x8dino ilucte (preparat pepela iz rastline Chenopodium quinoa), ki se doda listom koke; omeh\xc4\x8da njihov adstringenten vonj in aktivira akaloide. Druga imena za to osnovno substanco so llipata v Peruju, \xc5\xa1panski izraz lej\xc3\xada, angle\xc5\xa1ki lye oziroma lug v sloven\xc5\xa1\xc4\x8dini. Potro\xc5\xa1niki previdno uporabljajo leseno palico (neko\xc4\x8d pogosto spatulo iz \xc5\xbelahtne kovine) za prenos alkali\xc4\x8dne komponente v \xc4\x8dik brez dotika njegovega mesa s korozivno substanco. Bazi\xc4\x8dna komponenta, ki se obi\xc4\x8dajno hrani v \xc4\x8dutari (ishcupuro ali poporo), se lahko naredi z \xc5\xbeganjem apnenca, da se pridobi nega\xc5\xa1eno \xc5\xbeivo apno, z \xc5\xbeganjem stebla rastline quinoa ali skorje dolo\xc4\x8denih dreves in se na osnovi sestave lahko imenuje ilipata, tocra ali mambe. Mnogo teh materialov je slanega okusa, vendar obstajajo razli\xc4\x8dice. Najbolj obi\xc4\x8dajna baza v bolivijskem mestu La Paz je izdelek, ki je znan pod imenom lej\xc3\xada dulce (sladki lug), ki je narejen iz pepela rastline quinoa pome\xc5\xa1ane z jane\xc5\xbeem in trsnim sladkorjem, ki tako oblikujejo mehak \xc4\x8drn kit s sladkim in prijetnim okusom po sladkem korenu. V nekaterih krajih uporabljajo natrijev hidrogenkarbonat pod imenom bico._NEWLINE_V Sierri Nevadi de Santa Marta, na karibski obali Kolumbije, koko u\xc5\xbeivajo v nigerijski dr\xc5\xbeavi Kogi ter etni\xc4\x8dni skupini Arhuaco in Wiwa z uporabo posebnega predmeta, imenovanega poporo (za shranjevanje malih koli\xc4\x8din apna). Poporo je znak mo\xc5\xa1kosti, vendar je simbol \xc5\xbeenskega spola. Predstavlja maternico, palica pa je fali\xc4\x8dni simbol. Gibi palice popora simbolizirajo spolni akt. Za mo\xc5\xa1kega je poporo dober sopotnik, ki pomeni\xc2\xa0\xc2\xbbhrano\xc2\xab,\xc2\xa0\xc2\xbb\xc5\xbeensko\xc2\xab,\xc2\xa0\xc2\xbbspomin\xc2\xab\xc2\xa0in\xc2\xa0\xc2\xbbmeditacijo\xc2\xab. \xc5\xbdenskam je uporaba koke prepovedana. Pomembno je poudariti, da je poporo simbol odraslosti, vendar je \xc5\xbeenska tista, ki daje mo\xc5\xa1kim odraslost. Ko je fant pripravljen na poroko, ga njegova mati pou\xc4\x8di o uporabi koke. Sve\xc4\x8danost vpeljave skrbno nadzoruje mama, tradicionalna vodja._NEWLINE_\xc4\x8ceprav je \xc5\xbeve\xc4\x8denje listov koke obi\xc4\x8dajno samo med doma\xc4\x8dini, je uporaba \xc4\x8daja koke (Mate de coca) obi\xc4\x8dajna med vsemi sektorji dru\xc5\xbebe v andskih dr\xc5\xbeavah in je \xc5\xa1iroko omejena na zdravstvene koristi, zlasti pri vi\xc5\xa1inski bolezni. Listi koke se prodajajo zapakirani v \xc4\x8dajne vre\xc4\x8de v ve\xc4\x8dini \xc5\xa1pecerijskih trgovinah v teh krajih in podjetja, ki ve\xc4\x8dinoma preskrbujejo turiste z zna\xc4\x8dilnim \xc4\x8dajem koke.\n_START_SECTION_\nIndustrijska uporaba\n_START_PARAGRAPH_\nKoka se industrijsko uporablja v kozmeti\xc4\x8dni in \xc5\xbeivilski industriji. Dekokainiziran ekstrakt iz listov koke je verjetno eden izmed arom v Coca-Coli in Coca \xc4\x8daju ter se industrijsko proizvaja v \xc5\xa1tevilnih dru\xc5\xbebah Ju\xc5\xbene Amerike, med njimi je tudi Enaco S. A. (Narodna dru\xc5\xbeba koke), vladna podjetnost v Peruju._NEWLINE_V za\xc4\x8detku 21. stoletja je bilo v Boliviji, Peruju in Venezueli gibanje za promocijo in \xc5\xa1irjenje legalnih tr\xc5\xbenic za pridelek. Predsedniki teh treh dr\xc5\xbeav so se osebno strinjali z gibanjem. Predsednik Bolivije, Evo Morales (izvoljen decembra 2005), je bil vodilni gojitelj koke. Morales trdi, da \xc2\xbbla coca no es cocaina\xc2\xab, tj. listi koke niso kokain. Med njegovim govorom pred Glavnim zborom Zdru\xc5\xbeenih narodov 19. septembra 2006 je v roki dr\xc5\xbeal list koke za demonstracijo njene ne\xc5\xa1kodljivosti._NEWLINE_Alan Garc\xc3\xada, predsednik Peruja je priporo\xc4\x8dal uporabo koke v solatah in drugih u\xc5\xbeitnih preparatih. Ena perujska dru\xc5\xbeba je objavila na\xc4\x8drte za prodajo sodobne razli\xc4\x8dice Vina Mariani, ki naj bi bil dostopen tako v naravni kot v dekokainizirani razli\xc4\x8dici._NEWLINE_V Venezueli je predsednik Hugo Ch\xc3\xa1vez v svojem govoru januarja 2008 povedal, da \xc5\xbeve\xc4\x8di koko vsak dan in je njegov vzornik bolivijski predsednik, Evo Morales. Preden je Ch\xc3\xa1vez pokazal svoj biceps svojemu ob\xc4\x8dinstvu, Narodnemu zboru Venezuele, je rekel:\xc2\xa0\xc2\xbb\xc5\xbdve\xc4\x8dim koko vsako jutro\xe2\x80\xa6 in poglejte, kako sem.\xc2\xab_NEWLINE_Po drugi strani pa se je pred kratkim kolumbijska vlada premaknila v drugo smer. Mnogo let je Bogot\xc3\xa1 dovolila doma\xc4\x8dim kmetovalcem s koko, da prodajajo izdelke iz koke, da bi povi\xc5\xa1ali podjetnost tako kot je dostopnih nekaj uspe\xc5\xa1nih komercialnih prilo\xc5\xbenosti za spoznanje plemen kot je Nasa, ki so koko gojili mnogo let in so jo imeli za sveto. Decembra 2005 je doma\xc4\x8da skupnost Paeces, Tierradentro (Cauca) za\xc4\x8dela proizvajati gazirano brezalkoholno pija\xc4\x8do, t. i.\xc2\xa0\xc2\xbbCoca Sek\xc2\xab. Proizvodne metode pripadajo mestu Inz\xc3\xa1 in se za 3000 steklenic pija\xc4\x8de porabi 150\xc2\xa0kg koke. Pija\xc4\x8da nikoli ni bila \xc5\xa1iroko prodajana v Kolumbiji, boji za prodajo so se kon\xc4\x8dali maja 2007, ko je kolumbijska vlada nenadno prepovedala pija\xc4\x8do.\n_START_SECTION_\nLiterarni viri\n_START_PARAGRAPH_\nMogo\xc4\x8de najbolj znan primer virov koke je Stephen Maturin, oseba v romanu Patricka O'Briana. V mnogih izmed ve\xc4\x8d kot dvajset knjig serije, imenovane tudi serije Aubrey-Maturin, Maturin razlo\xc5\xbei prednosti koke. Kakorkoli se bralec zaveda u\xc4\x8dinkov u\xc4\x8dinkovine, kot je resna odvisnot, podgane, ki so na\xc5\xa1le koko (Erythroxylum coca) in so postale hudo odvisne, prei\xc5\xa1\xc4\x8dejo ladjo, da bi na\xc5\xa1li koko.\n_START_SECTION_\nLegalno stanje\n_START_PARAGRAPH_\nList koke je surov material za proizvodnjo kokaina._NEWLINE_Gojenje, prodaja in lastni\xc5\xa1tvo neobdelanega lista koke (vendar ne nekaj obdelanih oblik kokaina) je v splo\xc5\xa1nem legalno v dr\xc5\xbeavah, kjer so bile te tradicije ustanovljene, \xc4\x8deprav je gojenje pogosto omejeno zaradi poskusa prepre\xc4\x8devanja proizvodnje kokaina. Zunaj Ju\xc5\xbene Amerike ve\xc4\x8dina dr\xc5\xbeavnih zakonov ne razlikuje med listom koke in katerokoli drugo substanco, ki vsebuje kokain, zato je lastni\xc5\xa1tvo lista koke (razen dekokainiziranega lista) prepovedana.\n_START_SECTION_\nIzkoreninjenje\n_START_PARAGRAPH_\nOd leta 1980 so dr\xc5\xbeave, v katerih rase koka, pri\xc5\xa1le pod politi\xc4\x8dni in ekonomski pritisk s strani ZDA, da bi omejili gojenje pridelka, z namenom zmanj\xc5\xa1anja dovoda kokaina na mednarodni trg._NEWLINE_26. \xc4\x8dlen Enosmerne konvencije o narkoti\xc4\x8dnih u\xc4\x8dinkovinah (Single Convention on Narcotic Drugs) od narodov zahteva, da dovolijo gojenje koke, da bi ozna\xc4\x8dili agencijo, ki bi regulirala prej omenjeno gojenje in imela fizi\xc4\x8dno lastni\xc5\xa1tvo nad pridelkom takoj, ko je to mogo\xc4\x8de po \xc5\xbeetvi, ter bi uni\xc4\x8dili vso koko, ki rase divje ali je ilegalno gojena. Trud za uveljavitev teh ukrepov se nana\xc5\xa1a na izkoreninjenje koke in vklju\xc4\x8duje mnogo strategij, kamor spada tudi zra\xc4\x8dno \xc5\xa1kropljenje herbicidov na pridelke koke kot podpora, priganjanje in spodbuda kmetov, da gojijo alternativne pridelke._NEWLINE_Ta trud je bil politi\xc4\x8dno sporen. Zagovorniki so trdili, da je proizvodnja kokaina mnogokratna koli\xc4\x8dina tistega, ki je potrebna za zagotovitev legalnih potreb, in so sklepali, da je velika ve\xc4\x8dina pridelkov koke namenjena ilegalnemu trgu, ki ne samo da prispeva k ve\xc4\x8djemu dru\xc5\xbebenemu problemu zaradi zlorabe, ampak tudi finan\xc4\x8dno podpira uporni\xc5\xa1ke skupine, ki sodelujejo s preprodajalci drog na nekaterih obmo\xc4\x8djih, kjer proizvajajo kokain. Kritike na zahteve boja so bile, da to ustvari stisko v prvi vrsti za gojitelje koke, od katerih je ve\xc4\x8dina revnih in nimajo alternativne mo\xc5\xbenosti za pre\xc5\xbeivetje, da to povzro\xc4\x8di okoli\xc5\xa1ki problem, da to ni u\xc4\x8dinkovito v zmanj\xc5\xa1anju dovoda kokaina deloma zaradi tega, ker se gojenje lahko premesti na druga podro\xc4\x8dja, in katerakoli \xc5\xa1koda zaradi zlorabe drog se je samo poslab\xc5\xa1ala v vojni proti drogam."